钦定古今图书集成/明伦汇编/氏族典/第339卷 > 刘宁止
## 钦定古今图书集成/明伦汇编/氏族典/第339卷 > 刘宁止

按《宋史刘一止传》：“一止弟宁止，字无虞，登宣和进士，
建炎初，为两浙转运判官。苗、刘之变，宁止自毘陵驰
诣京口，见吕颐浩、刘光世，勉以忠义，退而具军需以
佐勤王。帝复位，除右司郎官，扈从隆祐太后幸江西，
录勤，进秘阁修撰，知镇江府兼沿江安抚，进右文殿
修撰。张浚都督诸军，以为行府属。除吏部侍郎，知秀”
州，升显谟阁、提举太平观，卒。